CELEX: 62011CN0502
Language: fi
Date: 2011-09-30 00:00:00
Title: Asia C-502/11: Ennakkoratkaisupyyntö, jonka Consiglio di Stato on esittänyt 30.9.2011 — Vivaio dei Molini Azienda Agricola Porro Savoldi ss v. Autorità per la Vigilanza sui Contratti Pubblici di lavori, servizi e forniture

26.11.2011   
            
            
               FI
            
            
               Euroopan unionin virallinen lehti
            
            
               C 347/20
            
         Ennakkoratkaisupyyntö, jonka Consiglio di Stato on esittänyt 30.9.2011 — Vivaio dei Molini Azienda Agricola Porro Savoldi ss v. Autorità per la Vigilanza sui Contratti Pubblici di lavori, servizi e forniture
   (Asia C-502/11)
   2011/C 347/30
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittaja: Vivaio dei Molini Azienda Agricola Porro Savoldi ss
   
      Vastapuoli: Autorità per la Vigilanza sui Contratti Pubblici di lavori, servizi e forniture
   
      Ennakkoratkaisukysymykset
   
   
               1)
            
            
               Onko yhteisön oikeus ja erityisesti direktiivin 93/37/ETY (1) 6 artikla (sittemmin direktiivin 2004/18/EY (2) 4 artikla) lähtökohtaisesti esteenä kansalliselle säännökselle (kuten vuoden 1994 lain nro 109 10 §:n 1 momentin a kohta — sittemmin vuoden 2006 lain nro 163 34 §:n 1 momentin a kohta), jossa annetaan vain yhtiöille, jotka harjoittavat liiketoimintaa, mahdollisuus osallistua julkisia hankintoja koskevien sopimusten tekomenettelyyn ja jossa suljetaan pois tietyt urakoitsijat (kuten siviiliyhtiöt), jotka eivät tavanomaisesti ja pääasiallisesti harjoita tämän tyyppistä toimintaa, vai onko tämä kielto johdonmukainen ja syrjimätön, erityisesti kun otetaan huomioon siviiliyhtiöitä koskeva erityinen säännöstö ja niiden erityinen varallisuusasema?
            
         Jos ensimmäiseen kysymykseen vastataan kieltävästi, unionin tuomioistuimelle esitetään seuraava lisäkysymys:
   
               2)
            
            
               Mahdollistavatko yhteisön oikeus ja erityisesti direktiivin 93/37/ETY 6 artikla (sittemmin direktiivin 2004/18/EY 4 artikla) sekä periaate oikeussubjektien, jotka saavat osallistua julkisiin tarjouskilpailuihin, vapaudesta valita oikeudellinen muotonsa, sen, että kansallinen lainsäätäjä rajoittaa urakoitsijan (tai direktiivin 2004/18/EY määritelmän mukaisesti taloudellisen toimijan) oikeuskelpoisuutta näille yritykselle ominaisten kansallisen lainsäädännön mukaisten erityispiirteiden perusteella siten, että ne eivät voi osallistua julkisiin tarjouskilpailuihin, vai loukataanko tällaisella rajoituksella johdonmukaisuusperiaatetta ja syrjintäkieltoa?
            
         
      (1)  EYVL L 199, s. 54.
   
      (2)  EUVL L 134, s. 114.